सीरिया ने सशस्त्र विद्रोह कुचलने का ऐलान किया  
सीरिया में चल रहे सरकार विरोधी प्रदर्शनों के मद्देनजर सरकार ने कहा कि यहां सशत्र विद्रोह से सख्ती से निपटा जाएगा।
सीरिया में चल रहे सरकार विरोधी प्रदर्शनों के मद्देनजर सरकार ने कहा कि यहां सशत्र विद्रोह से सख्ती से निपटा जाएगा।  गृह मंत्रालय की ओर से यह चेतावनी जारी की गई है। होम्स शहर के मुख्य चौक पर हजारों की संख्या में लोग एकत्र हैं। प्रदर्शनकारियों का कहना है कि जब तक उनकी मांगें पूरी नहीं हो जातीं, तब तक वे नहीं हटेंगे।  मंत्रालय ने कहा, हाल की घटनाओं से स्पष्ट होता है कि सशस्त्र संगठनों ने विद्रोह किया है। विद्रोह मुख्य रूप से होम्स और बानियास शहरों में हो रहा है। मंत्रालय ने कहा, अगर ये संगठन सैनिकों, पुलिसकर्मियों और आम नागरिकों पर हमले जारी रखते हैं एवं सरकारी और निजी संपत्तियों को नुकसान पहुंचाते हैं तो उन्हें बर्दाश्त नहीं किया जाएगा। विद्रोह में शामिल एक कार्यकर्ता नजती तयारा ने कहा, होम्स शहर के अल-सा चौक पर 20,000 से अधिक लोग एकत्र हुये हैं। हमने इसे काहिरा के तहरीर चौक का नाम दिया है।